CELEX: 62014CN0426
Language: lt
Date: 2014-09-18 00:00:00
Title: Byla C-426/14: 2014 m. rugsėjo 18 d. Tribunale Amministrativo Regionale per il Piemonte (Italija) pateiktas prašymas priimti prejudicinį sprendimą byloje Heart Life Croce Amica Srl/Pjemonto regionas

1.12.2014   
            
            
               LT
            
            
               Europos Sąjungos oficialusis leidinys
            
            
               C 431/15
            
         2014 m. rugsėjo 18 d.Tribunale Amministrativo Regionale per il Piemonte (Italija) pateiktas prašymas priimti prejudicinį sprendimą byloje Heart Life Croce Amica Srl/Pjemonto regionas
   
   (Byla C-426/14)
   (2014/C 431/21)
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Tribunale Amministrativo Regionale per il Piemonte
   
   
      Šalys pagrindinėje byloje
   
   
      Ieškovė: Heart Life Croce Amica Srl
   
   
      Atsakovas: Pjemonto regionas
   
      Prejudiciniai klausimai
   
   
               1.
            
            
               Teisingumo Teismo klausiama, ar pagal Sąjungos teisę viešųjų pirkimų srityje (šiuo atveju tai būtų „pašalintos“ sutartys, bendrieji laisvos konkurencijos, nediskriminavimo, skaidrumo, proporcingumo principai) draudžiami nacionalinės teisės aktai, pagal kuriuos leidžiama sudaryti sutartis dėl ligonių pervežimo paslaugų tiesiogiai su savanoriškos veiklos asociacijomis, kurios paslaugas teikia nemokamai, ir prašo atlyginti tik realiai patirtas išlaidas?
            
         
               2.
            
            
               Jie toks sutarčių sudarymas būtų pripažintas suderinamu su Bendrijos teise, Teisingumo Teismas turėtų atsakyti, ar „tik realiai patirtų išlaidų“ sąvoka gali apimti ir „netiesiogines bei bendrąsias“ išlaidas, susijusias su savanoriškosios veiklos organizacijos teikiamomis paslaugomis, kaip antai išlaidos už ypatingą paslaugai vykdyti naudojamų priemonių priežiūrą, darbuotojų maistą, administracijos personalo ir teikiamų paslaugų koordinatoriaus atlyginimai, išlaidos už telefoninius ir radijo ryšio pokalbius tarp ligonių pervežimo paslaugų centrinio operatoriaus ir asociacijos padalinių?